De Ivsto Imperio Lvsitanorvm Asiatico, "Secundò quia iuxta multorum ſententiam Chri[*]ſtus homo nec…"
author: Serafim de Freitas
source date: 1625
edition published: 2020-11-13
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Secundò quia iuxta multorum ſententiam Chriſtus homo nec habuit, nec habere voluit Regnum temporale iure hæreditario, vel ex electionè, aut alia via, nec vnquam exercuit huiuſmodi poteſtatem iuxta illud Ioan. 18. Regnum meum non est de hoc mundo, & illud Pſalm. 2. Ego constitutus ſum Rex ab eo ſuper Sion, id eſt Eccleſiam, & Luc. 12. O Homo quis me constituit iudicem, aut diuiſorem inter vos, cum multis alijs, quæ expendunt Bellarm. vbi ſup. cap. 4. Victoria, Soto, & alij relati per Henriquez de vltimò fine hominis cap. 25. §. 1. Mol. diſp. 28. col. 3. verſ. contrariam, addit Suar. 3. p. tom. 1. q. 22. diſp. 48. ſect. 2. Quòd nec poſt resurrectionem Chriſtus habuit dominium temporale orbis, eò maximè quia Chriſtus Dominus Petro, & ſucceſſoribus conceſſit poteſtatem ſpiritualem tantum modò, & claues Regni cœlorum, iuxta illud Matth. 16. Tibi dabo claues Regni cœlorum, & quodcumque ligaueris, &c. cap. in nouo 21. diſt. cap. ſolitæ ad fin. de maioritate.